इंजीनियरिंग छात्र साईं निखिल ने बताया कि उन्‍होंने अपने प्रयोग के लिए यूनिवर्सिटी के पार्किंग जोन को चुना। साईं ने बताया, इसके लिए मुझे पहले उपर्युक्त दिन चुनने की चुनौती थी। ऐसे में अपने प्रयोग के लिए उन्होंने ऐसा दिन चुना, जब सुबह 11 बजे से दोपहर एक बजे के बीच छात्रों और फैकल्टी के सदस्यों को गाड़ी खड़ी करने की जगह ढूंढने में खासी परेशानी हो रही थी। साईं ने बताया कि वे ऐसी तकनीक बनाना चाहते थे, जिसमें इंस्टॉल करने या महंगे इन-ग्राउंड सेंसर के मेंटेनेंस जैसा झंझट न हो। उनकी यह तकनीक पार्किंग के साइज और गाड़ियों की संख्या को कैल्कुलेट करने के बाद जगह की स्थिति बताती है। साईं को उनकी योजना को मूर्त रूप देने में कम्प्यूटर विज्ञान की सहायक प्राध्यापक विनीता मेनन ने भी काफी मदद की।